TANTÁRGY ADATLAP

és tantárgykövetelmények

|  |  |
| --- | --- |
| Cím: | Kortárs belső terek A / B |
| Tárgykód: | PMKTELR019-EA-00 / PMKTELR020-EA-00  PMKTELR019-GY-01 / PMKTELR020-GY-01 |
| Heti óraszám: | 1 előadás, 1 gyakorlat |
| Kreditpont: | 2 |
| Szak(ok) / típus: | Építész premaster |
| Tagozat: | **nappali** / levelező |
| Követelmény: | félévközi jegy |
| Meghirdetés féléve: | 2017/18. tavasz |
| Nyelv: | magyar |
| Előzetes követelmény(ek): | nincs |
| Oktató tanszék(ek): | Vizuális Ismeretek Tanszék |
| Tárgyfelelős, oktató(k): | Dr. **KÓSA** Balázs – tantárgyfelelős |
| **Célkitűzés:**  Ez a tárgy: „Belső terek építészete“, a belsőépítészeti szakterületre fókuszál és egészen az építészet műfaji határáig jut. Ennél a határnál az építészeti design, az ipari designnal találkozik, kezet fognak, majd elválnak egymástól. | |
| **Rövid leírás:**  A feladat meghatározását írásos tervezési program képezi, rajzi mellékletek, alaprajzok, metszetek nélkül. A feladat megoldása során az általánosnak mondható folyamat, amely a nagyobb összefüggések felől halad a részletek felé, megfordul, a részletekből indulva a nagyobb összefüggések felé tart. A berendezési tárgyak, asztal-szék, ágy-szekrény, fürdőkád-wc, ergonómiai jellemzőiből, méretrendjéből indul, az ezekből berendezhető funkcionális egységek, konyha, szoba, fürdőszoba terveken át jut el a rendeltetési egységek összerendezése által létrejövő, működő lakásig, alaprajzokig, metszetekig. A feladat az építészeti tervezés komplexitását hangsúlyozza, rávilágít arra, hogy az építészeti terv kvalitása nem egymásmellé rendezett értékek halmaza, hanem egymásra épülő értékek összefüggésrendszerében, áthatásában rejlik. A szemeszter folyamán a hallgatók elsajátítják a belsőépítészeti ábrázolás, szabadkézi, kézi szerkesztéses és számítógépes alapjait, technikáját. A terveken felül különböző léptékű munka és végleges makettek készülnek.  TERVEZÉSI FELADAT:  **Konténer-LAK tervezése. A lakótér négy fő (2 felnőtt és 2 gyermek) számára készül és a következő helyiségeket kell elhelyezni benne:**  **előtér - előszoba**  **fürdő wc-vel,**  **(mini)konyha – étkező**  **nappali – hálófülke**  **A lakótér tervezésnél a következő két tengeri konténertípus közül lehet választani:**  **20’ tengeri konténer – max. 2db, vagy**  **40’ tengeri konténer 1 db.**  **A konténerek tervei mellékletként kiadásra kerülnek.**  formai követelmények:  A tervezési folyamat során el kell készíteni a berendezési tárgyak sematikus M1:50 –es léptékű makettjeit, mint a feladat alapmoduljait, melyeket tér makettekben kell elhelyezni. Ezen munka makettek anyaga tetszőleges.  A végleges, M1:20 –as léptékű makett (tér és berendezés) balza fából készüljön!  A leadott feladatokat magas esztétikai, grafikai minőségben kell prezentálni. Az értékelés során ez is szempont lesz. A mérhető műszaki és esztétikai minőség hiánya bizonyos esetben pótlásra, ismétlésre adhat okot.  A félév során keletkező a tervezés történetét is összefoglaló skicceket rajzokat össze kell gyűjteni, formatizálni és a makettel együtt le kell adni! A végleges terv rajzi dokumentációja mellékelhető, de nem kötelező.  MAKETT:  A tematikában feltüntetett időpontokban munkaközi maketteket kell bemutatni, melyek rögzítik a tervezési folyamat állomásait. A munkaközi maketteket a félév végén is be kell mutatni, prezentálni kell a gondolatmenetet, a terek fejlődését. A félév végén egy darab végleges modellt is szükséges bemutatni. A makettek anyagát a hallgató határozza meg a konzulenssel egyeztetve. | |
| **Követelmény a szorgalmi időszakban:**  A gyakorlatokon/laborokon való megjelenés kötelező (a hiányzások a TVSZ. szerint), a tematikában meghatározott készültségi fokkal. A nem megfelelő órai munkavégzés vagy felkészületlenség nem egyenlő a jelenléttel, felkészültség hiánya, vagy az óra nem aktív látogatása igazolatlan hiányzásnak minősül, amely hatással lehet a félév értékelésére is.  **A félévben elvégzendő feladatok:**  A féléves feladat(ok) beadási határidejének tartása kötelező. A tematika és a félév menetének beosztása a TVSZ figyelembevételével készült.  **Félévközi számonkérések:**  A gyakorlati óránkapot feladatok mellett, otthoni feladatok is várhatóak a félév során. Ezeket a megjelölt időpontokban(prezentáció) szükséges bemutatni. A prezentációk pótlására akkor van lehetőség, ha azt előzetesen egyeztetve lett a tantárgyfelelőssel, gyakorlatvezetővel. A félévet átölelő feladat legkésőbbi beadási határideje a15. hét szerda (gyakorlati óra időpontja). Javítás maximum 1-1 alkalommal lehetséges a 16. héttel bezárólag.  A szemeszterben megszerezhető pontszámok részletezése:   1. végleges makett: 50 pont 2. skiccek, rajzok füzetben: 35 pont 3. tanulmány: 15 pont   Egyes feladatok minimális pontszáma:   1. feladat: 26 pont 2. feladat: 18 pont 3. feladat: 9 pont   BEADANDÓ MUNKARÉSZEK:   1. Házi feladatok bemutatása – digitálisan és nyomtatott formátumban 2. Otthoni feladat digitális adathordozón(CD,DVD) történő leadása a félév végéig 3. makett(ek)   Az órai munkák nem megfelelő minőségű prezentációja esetén automatikus elutasításra kerül a féléves teljesítés.  A feladatok nem megfelelő minőségű prezentációja esetén automatikus elutasításra kerül a féléves teljesítés. | |
| **Osztályzat kialakításának módja:**  A tantárgy jegybeírásként való felvétele a NEPTUN rendszerben. A félév érdemjeggyel zárul, amelyet a szorgalmi időszak sikeres elvégzését követően kapnak a hallgatók.  Érdemjegy – pontrendszer:  91 – 100 pont 5 (jeles)  76 – 90 pont 4 (jó)  65 – 75 pont 3 (közepes)  53 – 64 pont 2 (elégséges)  A félév sikeres teljesítéséhez, minden munkarész és számonkérés megléte szükséges. | |
| **Pótlási lehetőségek:**  A féléves feladat(ok) beadási határidejének tartása, valamint a zárthelyi dolgozatok megírása kötelező. A tematika és a félév menetének beosztása a TVSZ figyelembevételével készült. Ennek értelmében, egyéb időpontban pótlásra, javításra lehetőség nincs. | |
| **Konzultációs lehetőségek:**  Az órarendben rögzített időpontokban, valamint a tantárgyfelelős/oktató által kiírt fogadóóra időpontjában. Feladatok véglegesítése a második órán megtörténik. | |
| **Jegyzet, tankönyv, felhasználható irodalom:**  Kaesz Gyula – A bútorstílusok  Daniela Santos Quartino – Modern Interior Design | |

Tantárgykurzusok a 2017/2018. tanév 1. félévében:

|  |  |  |  |  |
| --- | --- | --- | --- | --- |
| Tárgy-  kurzus típus | Oktató(k) | Nap/idő | Hely | Megjegyzés |
| előadás/  gyakorlat  nappali | **Dr. Kósa Balázs**  egyetemi adjunktus | szombat  5-6. óra | A313 | tematika szerint |

|  |  |  |  |  |
| --- | --- | --- | --- | --- |
| Tárgy-  kurzus típus | Oktató(k) | Előadás | Gyakorlat | Megjegyzés |
|  | **Dr. Kósa Balázs**  egyetemi adjunktus **előadás/gyakorlat** | kedd  11:15 -12:00  A313  (tematika szerint) | szombat  12:00 -12:45  A313  (tematika szerint) | előadások tematika szerint |

A félév időbeosztása:

|  |  |  |  |
| --- | --- | --- | --- |
| **hét** | **dátum** | **előadás** | **gyakorlat** |
| 1. | 02.05. / 02.09. |  |  |
| 2. | 02.12. / 02.16. |  |  |
| 3. | **02.24.** | belső terek jelentőssége | féléves feladat konzultációja, makett bemutatása |
| 4. | 02.26. / 03.02. |  |  |
| 5. | 03.05. / 03.09. |  |  |
| 6. | 03.12. / 03.16. |  |  |
| 7. | **03.24.** | belső terek jelentőssége | féléves feladat konzultációja, makett bemutatása |
| 8. | 03.26. / 03.30. |  |  |
| 9. | 04.02. / 04.06. | **tavaszi szünet** | **tavaszi szünet** |
| 10. | **04.14.** | belső terek jelentőssége | féléves feladat konzultációja, makett bemutatása |
| 11. | 04.16. / 04.20. |  |  |
| 12. | 04.23. / 04.27. |  |  |
| 13. | **05.05.** | belső terek jelentőssége | féléves feladat konzultációja, makett bemutatása |
| 14. | 05.09. / 05.11. |  |  |
| 15. | **05.18.** |  | **Félév zárása, zárthelyi dolgozat megírása, értékelése** |